open-index/open-wikipedia-markdown huggingface dataset:
Albert av Aix

**Albert av Aix-la-Chapelle** eller **Albert av Aachen** (aktiv en gang 1100-tallet), historiker av det første korstoget, ble født en gang på siste halvdel av 1000-tallet, og har i ettertiden blitt kanonisert i kirken i Aachen.

Bortimot ingenting er kjent fra livet hans, unntatt at han var forfatter av verket *Historia Hierosolymitanae expeditionis*, eller *Chronicon Hierosolymitanum de bello sacro*, et latinsk verk i tolv bøker som ble skrevet en gang mellom 1125 og 1150. Denne historien som begynner med konsilet i Clermont i 1095, beskriver hva som skjedde i løpet av det første korstoget og den tidligere historien til det latinske kongedømmet av Jerusalem, og verket slutter noe brått i 1121.

Verket var velkjent i middelalderen og ble benyttet av William, erkebiskop av Tyr (i dagens Libanon), for de første seks bøkene av dennes *Belli sacri historia*. I moderne tid har det blitt akseptert uten reservasjoner i mange år av de fleste historikere, blant annet Edward Gibbon, men i nyere tid er den historiske verdien blitt trukket i tvil.

Likevel har det blitt stående som en rimelig sannferdig opptegnelse av hendelsene under det første korstoget, skjønt preget av del legendariske hendelser. Albert av Aix besøkte selv aldri Det hellige land, men han synes å hatt mange samtaler med korsfarere som vendte tilbake, og hatt tilgang til viktig korrespondanse.

Den første trykte utgaven av historieverket ble utgitt i byen Helmstedt i 1584. En god versjon er *Recueil des historiens des croisades*, tome iv (Paris, 1841–1887). Susan B. Edgington utga en engelsk oversettelse i 2007.

## Referanser


## Eksterne lenker
*Albert of Aix hos The Latin Library (fra Patrologia Latina-utgaven).

## Litteratur
* Edgington, Susan B.: «Albert of Aachen and the Chansons de Geste» i *The Crusades and their sources: essays presented to Bernard Hamilton*, red. John France, William G. Zajac (Aldershot: Ashgate, 1998) pp.&nbsp;23–37.
* Albert of Aachen, *Historia Ierosolimitana*, red. S. Edgington (Oxford: Oxford Medieval Texts, 2007).
Kwan

**Kwan** er en hiphopgruppe fra Helsingfors i Finland. Gruppens mest fremtredende medlemmer Mariko og Tidjân har begge bodd utenlands og behersker flere språk. Deres debutalbum *Dynasty* solgte til platina i Finland.

## Album
* *Dynasty* (2001)
* *The Die Is Cast* (2002)
* *Love Beyond This World* (2004)
* *Little Notes* (2006)

## Eksterne lenker
* 
* 
*
Nils Hønsvald

** Nils Hønsvald **  (1899–1971) var en norsk avisredaktør og Ap-politiker. Han var statsråd i perioden 1948–1950 og stortingsrepresentant i perioden 1945–1969.

## Biografi
Han var *[[Hamar Arbeiderblad]]s* første redaktør fra 1. april 1925 til 23. juli 1927. Han ble anmodet av Aps sentralstyre å bli redaktør av *[[Østfold Arbeiderblad]]*, noe han var fra 1927 til 1929. Han var redaktør av *[[Sarpsborg Arbeiderblad]]* fra 1929 til 1969.

Under andre verdenskrig i Norge var Hønsvald aktiv i motstandsarbeidet, og redaktør for den illegale avisen *[[Giv akt (illegal avis)|Giv akt]]*. 

Han ble arrestert og satt fengslet både våren 1941 og fra desember 1944 og frem til freden i mai 1945.

Hønsvald var forsynings- og gjenreisningsminister i Einar Gerhardsens andre regjering fra 1948 til 1950. Han var medlem av Stortinget fra 1945 til 1969. Hønsvald var president i Lagtinget i perioden 1961–1965 og president i Odelstinget i perioden 1965–1969. Fra 1955 til 1964 var han parlamentarisk leder for Arbeiderpartiets stortingsgruppe.

## Den Hønsvaldske parlamentarisme

«Den Hønsvaldske parlamentarisme» ble et begrep i norsk politikk etter at Stortinget i 1961 debatterte den såkalte Cuba-saken. I 1958 hadde regjeringen sagt ja til en våpen- og ammunisjonsleveranse til Cuba, til tross for den spente situasjonen i landet. En medvirkende årsak var at leveransen ville bremse den vanskelige økonomiske utviklingen ved Raufoss Ammunisjonsfabrikker. Maktskiftet på Cuba skjedde etter at våpnene var sendt fra Norge, og førte til at våpnene havnet i hendene på Fidel Castros opprørsstyrke, istedenfor til Fulgencio Batistas militære styrker som hadde bestilt våpenleveransen.

Da saken ble tatt opp i Stortinget tok justisminister Jens Haugland på vegne av regjeringen raskt selvkritikk for at det var gjort en feil, og at leveransen var i strid med retningslinjene om at våpen ikke skulle sendes til land som er innblandet i borgerkrig.

De borgerlige partiene valgte likevel å sette frem et mistillitsforslag mot regjeringen. Det var i denne debatten Nils Hønsvald som Arbeiderpartiets gruppefører sa:

De borgerlige partiene reagerte skarpt mot «Den Hønsvaldske parlamentarisme», og mente at Arbeiderpartiet med dette viste maktarroganse ved å heve seg over Stortinget.

«Du er ikke kommet hit for å lese dokumenter, du har kommet hit for å stemme», sa Hønsvald bryskt, da Odvar Nordli som varamann spurte hvor han kunne finne møtedokumentene.

## Referanser


## Eksterne lenker
* 
* 
* 
*  Bilde av Nils Hønsvald 19.4.1948, Oslo Museum
Heksemel

**Heksemel** er sporene til plantene stri kråkefot og myk kråkefot *(Lycopodium)*.

Heksemel brenner kraftig og fort når det spres i lufta over en flamme, fordi det inneholder over 50% olje og det får stor tilgang på oksygen ved spredning. Fenomenet er ofte brukt for å demonstrere en støveksplosjon. Det skal små mengder til for å lage forholdsvis store flammer, og temperaturen blir ofte høy.

## Bruksområder
Heksemel hadde mange bruksområder i gamle dager. Blant annet ble det brukt til jevning og utfyllingsmel i piller, blitsen i fotografering og som trollpulver til heksekunster. Tidligere ble pulveret brukt i fingeravtrykkspulver, fyrverkeri og til overflatebehandling av piller og eksplosiver.

Det gule sporepulveret *(Lycopodium powder)* blir i dag brukt som stabilisator i iskrem, og brukes til å gjøre et elektrostatisk ladnings-mønster synlig. Chester Carlson brukte kråkefotpulver i sine tidligste eksperimenter for å demonstrere xerografi.

## Innsamling av heksemel

Det er sporehuset til planten stri kråkefot eller myk kråkefot som brukes til heksemel. Innsamlede sporehus kan tørkes på en tallerken eller annet for annsamling av sporene. Etter en dag eller to åpner sporehusene seg og man kan se sporene inne i sporehuset. Enkel risting av sporehusene er nok til at sporehuset slipper sporene. For å få en støveksplosjon, spres pulveret over en flamme. Det er best over et bål.

For å få enda flere sporer, kan operasjonen gjentas flere ganger. Da kommer mer sporepulver ut.

## Eksterne lenker
* Forsøk med heksemel på en skole.
Kongens Have

**Kongens Have** – også kalt **Rosenborg Have** – er et stort parkanlegg i det sentrale København. Parken avgrenses av Øster Voldgade, Sølvgade, Kronprinsessegade og Gothersgade, og omgir renessanseslottet Rosenborg slott.

## Historie

Hageanlegget ble påbegynt under Christian IV i 1608. En plantegning fra 1649 viser at hagen var oppdelt i kvadrater – et sjakkbrettmønster som kan gjenkjennes i dagens stisystem. Omkring 1700 ble det planta lindealleer langs hovedstiene. Disse gjenfinnes i dag som Damegangen og Kavalergangen (nærmest slottet). Tidligere var området sør for slottet også en del av hagen; dette ble i 1783 omgjort til ekserserplass. På slutten av 1700-tallet ble hagen åpna for allmennheten.

Sia 1960-tallet er parken fornyet med bl.a. rekka av hestekastanjer ut mot Gothersgade og en rosehage i renessansestil. En svanefontene, forestillende Stormarns våpen, omgitt av en ring av lindetrær ligger ved et skjæringspunkt mellom diagonale stier. Om våren springer et teppe av ulikefarga krokus i sjakkbrettmønster ut på plenen foran slottet. Parken blir også brukt til temporære kunstutstillinger og andre arrangementer som konserter gjennom hele sommeren.

Kongens Have forvaltes av Slots- og Ejendomsstyrelsen.

## Fredning
Kongens Have er fredet. Fredningen omfatter 15 bygninger, deriblant Herkulespaviljongen, i tillegg til skulpturen «Løven og hesten» av Peter Husum.

## Se også
* Skulpturer i Kongens Have

## Referanser


## Eksterne lenker
* 
* Slots- og Ejendomsstyrelsens folder ''Oplev Kongens Have''
* Mer om parkens historie i Slots- og Ejendomsstyrelsens blad ''Portal''
Hans van Steenwinckel

**Hans van Steenwinckel** er tre generasjoner danske arkitekter og billedhuggere som levde på 1500- og 1600-tallet:

* Hans van Steenwinckel den eldre (ca. 1545 – 1601)
* Dennes sønn, Hans van Steenwinckel den yngre (1587 – 1639)
* Dennes sønn, Hans van Steenwinckel den yngste (1639 – 1700)
Mick Brown

**Mick Brown** også kjent som **Wild Mick Brown** (født 8. september 1956) er en trommeslager som har spilt i bandene Lynch Mob, Dokken og Xciter. Han er co-stifter av Dokken og er kjent av mange Dokken-fans som *«Wild Mick Brown»*. Mick spilte trommer for Ted Nugent på hans 2006 «Unleash the Beast Global ScorchTurne», og også på hans 2007 turne.

## Eksterne lenker
*
Barry Sparks

**Barry Sparks** (født 20. juni 1968 i Lucasville) er den nåværende bassisten i det amerikanske glam-metal bandet Dokken.

## Referanser


## Eksterne lenker
* 
* 
*
Svinekjøtt

**Svinekjøtt**, også kalt **flesk**, er kjøtt fra svin. Kjøttet regnes som saftig, mørt og magert, og det er et av de mest spiste kjøttslagene i Norge. Det aller meste på grisen kan brukes til mat til mennesker.

Moderne svinekjøtt er magert og velsmakende, sammenlignet med svinekjøttet som fantes på markedet før 1950. Den høye kvaliteten på svinekjøtt skyldes både moderne avlsmetoder og nye slaktemetoder. Svinekjøtt har også den fordel at mye fettet ligger konsentrert og lett kan fjernes. Renskåret svinekjøtt har derfor typisk en fettkonsentrasjon på kun 2–5 prosent.

## Jøder og muslimer spiser ikke svin
Svinekjøtt er populært over det meste av verden, men muslimer og jøder spiser av religiøse årsaker ikke svinekjøtt. Forskere har antydet at den religiøse motstanden mot svinekjøtt kan ha sammenheng med sykdom som følge av rått svinekjøtt i førkristen tid. Noen (antropologen Marvin Harris) har også antydet at det kan ha hatt med lønnsomhet å gjøre, siden grisen bare kunne utnyttes til mat. Jødenes forbud mot å spise svinekjøtt står å lese i tredje (spesielt kapittel 11) og femte Mosebok i Det gamle testamente. Det er mange hundre år eldre enn det tilsvarende forbudet i Koranen, men ikke desto mindre mener man at det er de samme forholdene som ligger bak forbudene.

## Stykningsdeler av svin
Norsk slaktegris fôres opp til den blir cirka  tung før den slaktes. Slaktevekten på en kvalitetsgris utgjør da typisk cirka . Grisen parteres og stykkes opp etter norske tradisjoner, som nødvendigvis ikke er lik andre lands. I Norge gir dette vanligvis disse stykningsdelene:

* grisehode
** sylte
* svinenakke
** nakkekoteletter
** nakkesteik
** (pulled pork)
* svinebog
** bogskinke
** bogsteik
** bogskiver (også kalt flintsteik)
** lettsaltet kokekjøtt
* svineknoke (ertesuppe, betasuppe, lapskaus og andre gryteretter, pålegg, deiger og farser)
* griselabber
** syltelabb
* svinekam
** kotelettkam (hel, med eller uten bein)
** flatkam med indrefilet
** svin indrefilet
** svin ytrefilet
** svinekoteletter
** hamburgerrygg
** (baby back spareribs)
* side
** bacon
** midtribbe (også kalt familieribbe)
** flatribbe eller tynnribbe
** lettsaltet sideflesk
* mørbrad
** grytesteik
** skinkebiff
** lettsaltet kokekjøtt
** kjøttbiter til gryteretter og grillspyd 
* buklist
** sylterull
** ribberull
** sylteflesk
** (brukes også i hodesylte)
* skinke
** svineskank
** svinesnitzel
** flintstek
** skinkesteik
** spekeskinke (hel skinke med mørbrad)

Av innmat brukes gjerne lever, nyrer, hjerte, lunger og tungen. Dessuten brukes griseblod (ferskt eller dypfrossent) til såkalt blodmat, for eksempel til blodklubb, blodpølse, blodpudding og blodpannekake. I tillegg brukes ører og hale til dyremat, for eksempel som frysetørkede griseører eller grisehaler som godbiter til hund.

## Referanser




## Eksterne lenker
*
George Lynch

**George Lynch** (født 28. september 1954 i Spokane, Washington, USA) er en hardrockgitarist, best kjent som medlem av bandet Dokken.

Lynch spilte i diverse band på klubber i Los Angeles inntil han sammen med Don Dokken og Mick Brown dannet Boyz, som senere skulle bli Dokken og spille inn sitt debutalbum i Tyskland. Selv om bandet var oppkalt etter vokalisten, skulle også Lynch bli en stjerne med beundrende omtale i gitarmagasiner og topplassering i leseravstemninger.

Ved siden av Dokken, har Lynch utgitt plater med Lynch Mob i tillegg til soloutgivelser.

## Referanser


## Eksterne lenker
* 
* 
* 
*
William Sherring

**William D. Sherring** (1878–1964) var en canadisk friidrettsutøver. Han vant maratonøvelsen under jubileumslekene i Athen i 1906.

Billy Sherring fra Hamilton i Ontario kom på andreplass i Boston Marathon i 1900. Ved to anledninger vant han også det lokale løpet Hamilton Round-the-Bay Marathon.

I 1906 ble Sherring tatt ut til Canadas tropp til OL i Athen. Han ledet maratonløpet nesten fra start til mål, og vant foran svenske Johan Svanberg og amerikaneren William Frank

Etter hjemkomsten fra Athen sluttet Sherring med friidrett og arbeidet som tollfunksjonær til han gikk av i 1942.  
Etter at Sherring døde, ble løpet *Around the Bay Road Race* omdøpt til *Billy Sherring Memorial Road Race*, og siden har Hamilton anlagt *Billy Sherring Park* som minne om byens mest berømte friidrettsutøver.

## Eksterne lenker
*
Materialtretthet (album)

***Materialtretthet*** er debutalbumet til det bergensbaserte bandet The Aller Værste!. 

## Historie
Plata kom på bandets eget selskap Den Gode Hensikt i oktober 1980, og ble samme år tildelt Spellemannprisen i kategorien *nyrock* en kategori som kun ble delt ut to ganger. Plata solgte i om lag 5&nbsp;000 eksemplarer. I 1990 ble den nyutgitt av Sonet på LP, CD og kassett, der det med LP-versjonen i tillegg fulgte med en 7" med sanger fra bandets singel- og EP-utgivelser, og i 2004 kom den i en lydforbedret utgave på CD på Rec 90. Materialtretthet er også utgitt på vinyl og CD av Oh Yeah! i 2010, denne gang med utbrettomslag hvor innsiden viser hvordan det gikk med Stupedamen etter at forsidebildet ble tatt. CD-utgaven har den første singelen, EP-en og Spellemannprisopptaket som bonusspor.

## Tittel
Tittelen på plata henspiller på Alexander L. Kielland-ulykken, som skjedde tidligere på året. Materialtretthet (utmatting) var der forklaringen som ble brukt på hvordan ulykken kunne skje. Omslaget består av en reproduksjon av «stupedama» fra fronten på Brynilds saltpastiller der selve stupedama er liksomanonymisert med en sensurstrek over øynene, og der teksten er byttet ut med bandnavn og platetittel. Med LP-en, også i Sonets nyutgave, fulgte det med et omfattende teksthefte.

## Ettermæle

Musikalsk henta plata inspirasjon fra flere kilder, men særlig fremtredende er inspirasjonen fra britisk ska og new wave. Det er også mulig å høre komponenter av blant annet funk, som på det tidspunktet var lite spilt i Norge. Farfisa-orgelets prominente plass gir også plata en distinkt karakter. Tekstmessig spant albumet over temaer som fest og fyll («Du sklei meg så nær innpå livet») via dystre fremtidsvisjoner («Hong Kong», «Blank») til sosiale og politiske samtidsrefleksjoner («Dødelige drifter», «Oppvekst», «Materialtretthet»).

I *Morgenbladets* kåring over tidenes hundre beste norske album høsten 2011 kom *Materialtretthet* på sjette plass.

## Sporliste
# «Du sklei meg så nær innpå livet» – 3:15
# «Dødelige drifter» – 2:36
# «Døgnflue» – 2:01
# «Bare du som passer på» – 3:25
# «For dem betyr det lite» – 2:23
# «Bare en vanlig fyr» – 2:02
# «Må ha deg» – 3:36
# «Igjen» – 1:39
# «Bare ikke nok» – 3:17
# «Hong Kong» – 3:19
# «De invalide» – 3:09
# «Hekt» – 3:36
# «Discodrøv» – 3:21
# «Oppvekst» – 2:47
# «Materialtretthet» – 2:28
# «Menneskelig svikt» – 2:41
# «Blank» – 3:11
### Bonusspor på 2010-utgivelsen
# «Blålys» – 4:08
# «På vei hjem» – 2:42
# «Dans til musikken» – 2:48
# «Rene hender» – 2:41
# «Søster, søster» – 3:31
# «Ingen vei tilbake» – 2:04
# «Bare ikke nok» (live med Kringkastingsorkestret under ledelse av Egil Monn-Iversen, Spellemannprisen 1980)

## Medvirkende
### The Aller Værste!
* Chris Erichsen – gitar, vokal
* Ketil Kern – trommer, bakgrunnsvokal
* Sverre Knudsen – bassgitar, orgel, vokal
* Lasse Myrvold – gitar, vokal
* Harald Øhrn – bassgitar, orgel, vokal

### Ytterligere musikanter
* Svein Johannessen – trombone
* Øyvind Nord – trompet

### Produksjon
*Kim Augestad – produsent
*Freddi Fiord – produsent
*The Aller Værste! – produsent
*Svein Rønning – lydtekniker

## Eksterne lenker
Johan Svanberg

**Johan Svanberg** (født 1881, død 1957) var en svensk friidrettsutøver, spesialist innen langdistanseløping. Under jubileumslekene 1906 i Athen tok han to sølvmedaljer, på 5 miles og på maraton.

To år senere deltok Svanberg ved OL 1908 i London. På løpet over 5 miles var han favoritt, og vant kvalifiseringsheatet på beste tid av samtlige seks heat. I finalen måtte han imidlertid se seg slått av britene Emil Voigt og Edward Owen, og tok bronsemedaljen på tiden 25.37,2. På maratonløpet ble han nummer 8 (3.07.50,8), og kom på åttendeplass. Han ble dermed beste europeer, etter at den opprinnelige vinneren av løpet, italieneren Dorando Pietri, ble diskvalifisert. Svanberg deltok også på 3 miles lagløp, med det svenske laget ble utslått i forsøksheatet.

## OL-medaljer
* 1908  London -  Bronse i friidrett, 5 miles  Sverige
* (1906  Athen -  Sølv i friidrett, 5 miles)
* (1906  Athen -  Sølv i friidrett, maraton)

## Referanser


## Eksterne lenker
*
Harald Øhrn

**Harald Øhrn** (født 1954) er en norsk musiker, særlig kjent som bassist samt organist og vokalist i The Aller Værste!. Før dette var han medlem av Johnny Banan Band, og kort tid etter at The Aller Værste! var oppløst, ga Øhrn ut plata ''Stilleben'', samtidig som han spilte i bandene Jikk-Jak-Jennik og Hardyguttene. Han har siden spilt med blant andre The Beste og Ratataboo!. I 2025 ga han ut soloalbumet *Hjem*.

I 2008 ga han ut romanen *Gravsangeren*.

## Diskografi
### The Aller Værste!
* 1980: *[[Materialtretthet (album)|Materialtretthet]]* (album) tildelt Spellemannsprisen
* 1980: «Blålys»/«På vei hjem» (singel)
* 1980: *[[TAV! (EP)|TAV!]]* (EP)
* 1981: *[[Disniland i de tusen hjem]]* (album)
* 1981: «Hakk»/«Bare feiginger» (singel)
* 1986: «Bare ikke nok» (singel)
* 1999: *[[The Aller Værste! (album)|The Aller Værste]]* (album)
* 2007: *[[Live 1980]]* (album)

### The Beste
* 1985: *[[En sang for åtte kroner]]*
* 1987: *[[Blått (The Beste-album)|Blått]]*
* 2012: *[[En sang for åtte kroner… & blått]]*

### Stilleben
* 1982: *[[Stilleben (EP)|Stilleben]]*

### Ratataboo!
* 1993: *[[Ratataboo! (minialbum)|Ratataboo!]]* (album)
* 1995: *[[Ratataboo! (album)|Ratataboo!]]* (album)
* 1995: «Grusomt vakker» (singel)
* 1995: «Spor i snøen» (singel)

### Soloalbum
* 2025: *Hjem* (album)

### Deltar på
* 1980: Torpedo Plater: *[[Sjokk Rock]]*
* 1981: Shit Tapes: *[[5000 råkks]]*
* 1984: Northampton Musicians Collective: *[[Yours Truly Norwegian Would]]*
* 1989: Chris Erichsens Orkester: *[[Hold meg fast]]*
* 1992: Voices of Wonder: *[[Anarki & Kaos – Norsk punk '79–'81]]*
* 1994: Het Vinyl: *[[Hulen fra a til å]]*
* 1997: Rec 90: *[[Sinnssvakt bra – Det beste fra Bergen]]*
* 1999: Folk & Røvere: *[[Pille (EP)|Pille]]* (EP)
* 1999: Folk & Røvere: *[[Oslo (Folk & Røvere-album)|Oslo]]* (album)
* 1999: Universal Music: *[[Jeg gleder meg til år 2000]]*
* 2005: Unidisc: *[[Norsk musikk i 100 – Vol. 9: Dans til musikken]]*
* 2006: Lasse Myrvold-hyllest: *[[Dans til musikken]]*
* 2007: Voices of Wonder: *[[Anarki & Kaos 2]]*
* 2007: Lars Vaular: *[[La Hat – Et nytt dagslys…]]*
* 2008: Oh No!: *[[Mannen som elsket Yngve (album)|Mannen som elsket Yngve]]*
* 2009: Sverre Knudsen: *[[La det brenne]]*
* 2012: Prisma Records: *[[I Want The Beatles to Play at My Art Center!]]*
* 2016: C+C Records: *[[Punx (album)|Punx]]*
* 2018: Norsk Råkk: *[[Helgardert]]*

## Bibliografi
* 2008: *Gravsangeren*, roman (Happy Jam Factory) ISBN 9788299735858

## Referanser


## Eksterne lenker
* 
*
Agave

* amerika-agave
* blå agave
* sisal

***Agave*** er ei slekt med sukkulente planter i aspargesfamilien.

De spisse bladene sitter i en rosett ved marka eller på en kort stengel. Blomsterstandene er i toppen av en forvedet stengel. Blomstene sitter enkeltvis, parvis eller opptil 40 sammen i en topp. Plantene blomster når de er mellom åtte til over tyve år gamle og dør etter å ha blomstret én gang. Slekta er utbredt fra sørvestlige USA og Florida gjennom Mexico, Karibia og Mellom-Amerika til nordlige deler av Sør-Amerika.

Mange av artene dyrkes som pryd- og nytteplanter i varme strøk. Tequila lages av blå agave, og sisal er en viktig fiberplante. Amerika-agave er naturalisert i middelhavslandene, på Kanariøyene og mange andre steder.

## Kilder
* 
* 
* 

## Eksterne lenker

*
Don Dokken

**Donald Maynard Dokken** (født 29. juni 1953) er en amerikansk sanger av norsk avstamning mest berømt for å være hovedvokalisten i bandet Dokken. Han er kjent for sin melodiske stemmestil som har gjort ham til en påvirkningskraft i amerikansk heavy metal.

Dokken stiften bandet Boyz sammen med George Lynch og trommeslager Mick Brown sent på 1970-tallet før han flyttet til Tyskland og endret bandnavnet til Dokken innen de platedebuterte i 1983. Jeff Pilson er kreditert som bassist på albumet *Breaking the Chains*, selv om det i virkeligheten var Peter Baltes fra Accept som deltok i innspillingen. Baltes skulle senere bli med på Don Dokkens soloalbum *Up from the Ashes* (1990).

Mens han oppholdt seg i Tyskland, ble Dokken aktuell som erstatning for vokalisten Klaus Meine i Scorpions, da det var usikkert om Meine ville være i stand til å fortsette etter operasjon av stemmebåndet. Dokken spilte inn demoer med Scorpions i forkant av *[[Blackout (Scorpions-album)|Blackout]]* (1982), men disse er ikke utgitt.

## Albumutgivelser
### Dokken
* *Breaking the Chains* (1983)
* *Tooth and Nail* (1984)
* *Under Lock and Key* (1985)
* *Back for the Attack* (1987)
* *Dysfunctional* (1995)
* *Shadowlife* (1997)
* *Erase the Slate* (1999)
* *Long Way Home* (2002)
* *Hell to Pay* (2004)
* *Lightning Strikes Again* (2008)
* *Broken Bones* (2012)
### Don Dokken
* *Up from the Ashes* (1990)
* *Solitary* (2008)

## Referanser


## Eksterne lenker
* 
* 
*
Hans van Steenwinckel den yngre

**Hans van Steenwinckel den yngre** (født 24. juni 1587, død 6. august 1639) var en dansk arkitekt, byggmester og billedhogger. 

Han var sønn av Hans van Steenwinckel den eldre og bror av Lorenz van Steenwinckel, far til arkitekten og billedhoggeren Hans van Steenwinckel den yngste og formodentlig til byggmesteren Oluf van Steenwinckel. Hans van Steenwinckel d.y. sto ansvarlig for mange store, offentlige byggeoppdrag, og har med sin renessansestil satt et tydelig preg på bl.a. Københavns arkitektur.

Steenwinckel studerte arkitektur og byggekunst i Nederland. I begynnelsen av sin karriere virka han primært som billedhogger, og leverte arbeider til Kronborg slott og Frederiksborg slott.

Som arkitekt var hans første større oppgave ferdigstillelsen av Kristian IVs kapell ved Roskilde domkirke, som broren Lorentz hadde påbegynt i 1613, og som sto ufullført ved dennes død i 1619. Han overtok samtidig brorens stilling som generalbyggmester og øverste tilsynsfører for kronens bygninger. Han vant stor tillit hos den aktive kong Christian IV, og ble involvert i kongens mange planer og ideer for utvikling av hovedstaden.

## Verker - utvalg
* Børsen i København (påbegynt av broren Lorentz).
* Restaureringen av ødelagte deler av Kronborg slott i Helsingør etter brannen i 1629.
* Karusellporten ved Frederiksborg slott i Hillerød.
* Rundetårn og Trinitatis kirke i København.
* Valdemars slott på Tåsinge.
* Nyboder i København.
* Rosenborg slott i København.
* Smedstorps slott i Skåne.
* Krutthuset i Wilhelms Bastion på Holmen i København.
* Trefoldighetskirken i Kristianstad.
* Ombyggingen av Nikolaj kirke i København.

## Referanser


## Eksterne lenker
* 
* Biografi i Kunst Indeks
Sienna

:*For den italienske byen, se [[Siena]]*

**Sienna** er et kvinnenavn dannet av det engelske ordet *sienna*, som er en rød-orange farge som opprinnelig ble laget av leire fra Siena i Italia.

## Utbredelse
*Sienna* er i dag et vanlig navn blant annet i Man og Belgia.

|}

## Kjente personer med navnet
Personene i listen er ordnet kronologisk etter fødselsår.
* Sienna Miller (f. 1981), engelsk skuespiller
* Sienna Dahlen, kanadisk jazzmusiker

## Annen bruk av navnet
* Toyota Sienna, et bilmodell

## Navnedag

## Referanser


## Eksterne lenker
*
Berlingske Media

**Berlingske Media**, tidligere **Det Berlingske Officin**, er et dansk mediekonsern som helt eller delvis eier et stort antall danske aviser, lokalradiostasjoner og internettsteder. Konsernet er fra desember 2024 heleid av norske Amedia. Konsernet var før dette eid av Mecom Group plc, som er notert på London Stock Exchange. Tidligere eierskap av konsernet har bla vært norske Orkla Media, og før det ble det kontrollert av en rekke danske aksjonærer hvorav A.P. Møller og Danske Bank var de toneangivende.

## Eierskap
Utvalgte medier og andre selskaper eiet av Berlingske Media med datterselskaper. Ved deleierskap er konsernets eierandel angitt i parentes.

### Medier
* Berlingske Tidende
** Berlingske Nyhedsmagasin
** Alt om København
** Business.dk
* B.T.
* Weekendavisen
* Kristeligt Dagblad (22 % – avisen har 3&nbsp;000 aksjonærer, hvorav de største utover Officinet er Kristeligt Dagblads Fond og Chr. Augustinus' Fabrikker)
* Urban
* ErhvervsBladet
* Århus Stiftstidende (91,8 %)
** Randers Amtsavis
** Djurslandsposten
** Mariager Avis
** Folkebladet Djursland
* De Bergske Blade (66,67 %)
** Dagbladet Holstebro-Struer
** Lemvig Folkeblad
** Ringkjøbing Amts Dagblad
** Dagbladet Skjern-Tarm
** Thisted Dagblad
** Viborg Stifts Folkeblad
** Nordvestjylland Guld FM
** Holstebro Guld FM
** Ringkøbing Guld FM
** Viborg Guld FM
** Radio Viborg Hit FM (Tidligere Radio Viborg)
** Holstebro Hit FM
** samt 14 ugeaviser i Midt- og Vestjylland
* Berlingske Lokalaviser
** 31 lokalaviser med et samlet ukentlig opplag på 1 mill.
* Syddanske Medier (50 %, øvrige 50 % eies af Den Sydvestjyske Venstrepresse)
** JydskeVestkysten
** Vejen Avis
** Syddanske Online
** Skala FM
** Radio Victor
** Dansk Avis Distribution
* Zonerne (34%, eies sammen med TV 2 og JP/Politikens Hus)
* JobZonen (eies sammen med TV 2 og JP/Politikens Hus)

### Andre selskaper
* Scanpix Danmark (24,5 %)
* Ritzaus Bureau (26,75 %)
* InfoMedia Huset (50 %, øvrige 50 % eies af JP/Politikens Hus)
* Metropol Online (93,75 %)
* Det Danske Radiobureau
* Berlingske Bladsalg og Service
* Bladkompagniet (50 %, øvrige 50 % eies af JP/Politikens Hus)
* Trykkompagniet (50 %, øvrige 50 % eies af JP/Politikens Hus)
* Dansk Distributions-center (50 %)
## Referanser


## Eksterne lenker
*
Alain Mimoun

**Alain Mimoun** (født *Ali Mimoun Ould Kacha*, 1921–2013) var en fransk langdistanseløper av algerisk opprinnelse.

Han vokste opp i en algerisk berberlandsby. I 1939 gikk han inn i den franske kolonihæren, og tok fornavnet Alain. Under andre verdenskrig kjempet han i Italia. 

Etter krigens slutt ble han kelner i kafeen til Racing Club de France, der han trente friidrett. Han ble åtte ganger fransk mester på 5000 meter og hele tolv ganger på 10&nbsp;000. . Under EM 1950 i Brussel tok han sølv på både 5000 og 10&nbsp;000 meter, begge ganger slått av «det tsjekkiske lokomotivet», Emil Zátopek.

At Mimoun var samtidig med Zàtopek, så lenge ut til å hindre ham i å ta OL-gull. Tre ganger, på 5000 meter under OL 1948 i London og på både 5000 og 10&nbsp;000 meter under lekene i 1952, måtte Mimoun nøye seg med sølv bak Zatopek. Til tross for rivaliseringen på banen, var Zátopek og Mimoun gode venner. De møttes til en siste dyst på maratonløpet under OL 1956 i Melbourne.  

Løpet ble arrangert i sterk varme, noe som så ut til å favorisere Mimoun. Han løp fra det øvrige feltet etter 25 kilometer, og passerte mållinjen som vinner på tiden 2.25,00. Der ventet han på vennen Zátopek, som kom i mål som sjettemann, fullstendig utmattet i den ekstreme heten. Mimoun spurte Zátopek: *Emil, skal du ikke gratulere meg? Jeg er olympisk mester.* Deretter omfavnet de hverandre. Mimoun omtalte senere dette øyeblikket som karrierens største.

I 1966, 45 år gammel, ble Mimoun fransk mester på maraton for sjette gang. Samme år løp han 10&nbsp;000 meter på tiden 30.16,8 – fremdeles den nest raskeste tiden i aldersklassen M 45.

## OL-medaljer
* 1956  Melbourne -  **Gull** i friidrett, maraton
* 1948  London -  Sølv i friidrett, 10 000 meter
* 1952  Helsingfors -  Sølv i friidrett, 5 000 meter
* 1952  Helsingfors -  Sølv i friidrett, 10 000 meter

## Referanser


## Eksterne lenker
* 
* Biografisk artikkel skrevet til 80-årsdagen i den tyske avisenFrankfurter Allgemeine Zeitung
* Merittliste (franskspråklig)
Frank Becton

**Frank Becton** (født 11. mai 1873 i Preston, død 6. november 1909 i Liverpool) var en engelsk fotballspiller. Hans posisjon på banen var spiss.

Becton startet sin karriere som juniorspiller i *Fishwick Rambles* før han signerte for Preston i 1891. Her ble han værende til mars 1895 da han ble kjøpt til Liverpool for £100 av managerne John McKenna og W. E. Barclay. Dette var overgangsrekord for klubben på dette tidspunktet.

Han fikk sin debut, og første mål for de røde 25. mars samme år i 2-3 tapet på hjemmebanen Anfield mot Sunderland. Han fikk nok kamper denne sesongen til å være med på seieren i 2. divisjon.

I oktober 1898 signerte han for Sheffield United. Senere spilte han for *Bedminster* før han fikk et nytt opphold i Preston. Han var også innom Swindon, *Nelson*, *Ashton Town* og *New Brighton Tower* før han la opp som spiller.

Becton døde av tuberkulose 6. november 1909, kun 36 år gammel.

## Statistikk
### Kamper
**Liverpool**
* **1895-1898:** Ligakamper – mål: **70 kamper – 38 mål.**
* **1895-1898:** Totalt kamper – mål: **86 kamper – 42 mål.**

### Medaljer
**Liverpool**
* **1895/1896:** Ligavinner 2. Divisjon.

### Individuelle utmerkelser
* **1897/1898:** Topscorer for Liverpool

## Se også
* Statistikk om Liverpool FC.

## Referanser


## Eksterne lenker
* Profil på LFChistory.net
Narsarsuaq

**Narsarsuaq** (grønlandsk for *Den store sletten*) er den yngste bygda i Narsaq kommune, syd på Grønland. Den ble etablert i 1941, og er mest kjent for sin flyplass, Narsarsuaq Airport.

## Historie

Narsarsuaq var den viktigste byen på Grønland på Eirik Raudes tid. Han etablerte gården Brattahlíð like ved (Qassiarsuk), men denne bosettingen døde ut på slutten av middelalderen.  

I 1941 etablerte USA en lufthavn i Narsarsuaq, under navnet Bluie West One, kun 9 km fra innlandsisen. 1941 angir dermed også året byen ble etablert – den ble etablert i tilknytning til lufthavnen. Lufthavnen ble brukt som mellomlandingsplass for fly som skulle fra fabrikkene i Nord-Amerika til kamper i andre verdenskrig i Europa. BW1 ble nedlagt i 1958, men gjenåpnet i 1959 da passasjerskipet MS «Hans Hedtoft» gikk ned utenfor Kapp Farvel, for å fungere som utgangspunkt for letearbeid på sydkysten. Fra 1960-tallet har flyplassen også blitt tatt i bruk til sivil trafikk.

## Narsarsuaq i dag
I dag er det en blomstrende turistindustri i og rundt Narsarsuaq. Området har et stort utvalg av dyreliv, edelstener, isbreer, og rester fra vikingtiden, som replikaen av Tjodhildkirken. Byens skole heter Atuarfik Napaartoq, og er bygd i 2001. 

## Eksterne lenker
* Narsarsuaq Airport
* Side om Bluie West One
* Side om vikingene på Grønland
Johnny Hayes

**John Joseph «Johnny» Hayes** (1886–1965) var en amerikansk friidrettsutøver. Han vant maratonløpet i OL 1908 i London.

Hayes' foreldre stammet fra Tipperary i Irland. Friidrettskarrieren skjøt fart i 1906, da han ble nummer fem i Boston Marathon. Året deretter kom han på tredjeplass, og vant Yonkers-Marathon. I 1908 kom han på andreplass i Boston, og kvalifiserte seg dermed til OL i London.

I OL-maratonløpet, som for første gang målte 42&nbsp;195&nbsp;m, gikk inn i historiebøkene. Italieneren Dorando Pietri passerte målstreken som førstemann. Pietri var imidlertid fullstendig segneferdig, og falt om flere ganger inne på stadion. Hver gang ble han hjulpet opp på beina igjen, og med funksjonærenes hjelp greide han omsider å passere mållinjen.

Hayes kom i mål som andremann, men etter protester fra den amerikanske lagledelsen, ble Pietri diskvalifisert fordi han hadde mottatt hjelp underveis, og Hayes ble utropt til vinner. Pietri ble imidlertid regnet som løpets moralske vinner, og mottok blant annet en forgylt pokal av Dronning Aleksandra.

Publikumsinteressen var så stor at det i november 1908 ble arrangert en duell mellom Pietri og Hayes i Madison Square Garden. Pietri vant med omkring 70 meter. I et nytt løp i mars 1909 vant Pietri igjen.

Hayes war trener for det amerikanske laget under OL 1912, og arbeidet senere som idrettslærer.

## OL-medaljer
* 1908  London -  **Gull** i friidrett, maraton  USA

## Referanser


## Eksterne lenker
* 
*  Artikkel om OL-maratonløpet 1908 på marathoninfo.free.fr
Brattahlíð

**Brattahlíð** (*Brattahlid*, *Brattalid*)  var Eirik Raudes gård ved Eriksfjorden på Grønland. Boplassen ligger i den nåværende grønlandske byen Qassiarsuk.

Den norsk-islandske vikingen Eirik Raude slo seg omkring 985 ned på Brattahlidsletten ved den sydgrønlandske fjorden som senere ble oppkalt etter ham, og etablerte her Brattahlid i Austerbygd. Andre seilte lenger nordvest og grunnla Vesterbygd ved Godthåbsfjorden som den første nordiske bosettingen på Grønland.

Gårdanlegget ble utgravd på 1920-tallet under ledelse av de danske arkeologene Poul Nørlund og Aage Roussell, og Tjodhildkirken som hørte til gården ble utgravd på 1960-tallet. Kirken var beskjedne 2 x 3,5 meter. I år 2000, i anledning 1000-årsfestlighetene, ble Tjodhildkirken gjenoppbygd, litt bortenfor der den opprinnelig stod.
 
## Se også
* Kujataa, verdensarvområde fra 2017
## Referanser
Defence Equipment and Support

**Defence Equipment and Support** (**DE&S**) er en etat under det britiske Forsvarsministeriet med ansvar for innkjøp og materiellstøtte til forsvaret. Etaten ble opprettet 2. april 2007 gjennom en sammenslåing av Defence Procurement Agency (DPA) og Defence Logistics Organisation (DLO). DE&S har omkring 30&nbsp;000 ansatte; av disse er 23 prosent militære og 77 prosent sivile. Hovedkontoret ligger i Bristol. Etaten har et budsjett på 16 milliarder pund, som utgjør 43 prosent av forsvarsbudsjettet.

## Eksterne lenker
*
Bojan Krkić

**Bojan Krkić Perèz** (født 28. august 1990) er en spansk-serbisk tidligere fotballspiller. 

Han fikk sin debut på Barcelona like etter at han fylte 17. Før dette scoret han i sin tid på Barcelonas juniorlag hele 961 mål. Bojan klarte å slå rekorden til Lionel Messi i september 2007.

Bojans store gjennombrudd kom i 2007 da han var med å vinne Europamesterskapet i fotball U17 med Spania og scoret vinnermålet mot England. 5. juni 2007, 16 år gammel, spilte han sin første kamp for Spanias U21 lag. Han spilte en del kamper for dette laget før den spanske A-landslagsdebuten fant sted da Spania slo Armenia med 4-0 10. september 2008. Bojan kom inn etter 65 minutter som innbytter for Santi Cazorla.

Den 22. juli 2014 meldte han overgang fra FC Barcelona til Stoke City FC, hvor han skrev under på en fireårskontrakt.

## Referanser


## Eksterne lenker
* 
*
Boughera El Ouafi

**Boughera El Ouafi** (1898–1959) var en algerisk friidrettsutøver. I 1928 vant han maratonløpet under OL 1928 i Amsterdam, der han representerte Frankrike.

El Ouafi ble født i Algerie, og sluttet seg til det franske militærregimentet, som sikret det franske herredømmet i Algerie. En av El Ouafis overordnede offiserer kjente til løpertalentet, og sendte til ham en militærkonkurranse i Frankrike. El Ouafi gjorde en god innsats, og man gav ham lov til å forsøke å kvalifisere seg til OL 1924 i Paris.

Boughera El-Ouafi kvalifiserte seg til OL, og debuterte i OL-sammenheng med en 7.-plass på maratondistansen. Det gode resultatet gjorde det mulig for ham å få bedre anledning til å forberede seg til OL 1928 i Amsterdam. I Amsterdam lå han lenge bak ledergruppen, først fem kilometer før mål løp han forbi konkurrentene og passerte mållinjen først, 26 sekunder foran sølvvinneren Manuel Plaza fra Chile.

## Referanser


## Eksterne lenker
*
Qassiarsuk

**Qassiarsuk** er ei bygd i Narsaq kommune, syd på Grønland. Den ble opprettet i 1924 som den første fåreholdplassen på Grønland. 

Bygda ligger i bunnen av Tunuliarfik (dansk: Skovfjorden), der Eirik Raude slo seg ned da han dro til Grønland i 982. Garden hans het Brattahlíð (Brattahlid), og lå i det som den gang het Austerbygda. Derfor finnes det mange verneverdige ruiner fra nordboerne i dette området.

Bygda hadde 102 innbyggere pr 2006, inkludert de omkringliggende fåreholdplassene. Herfra har man utsikt til lufthavnen Narsarsuaq Airport på den andre siden av Tunulliarfik, som er hovedinngangsporten til Sydgrønland. I luftlinje er det ca. 40 km til Narsaq og 5 km til Narsarsuaq.

Bygdas økonomiske grunnlag er fåreavl. De siste årene har turismen hatt en økende betydning i området, som er ideelt for vandrere, som kan vandre mellom fåreholdplassene. Noen av fåreholdplassene tilbyr også overnatting.

Narsarsuaq nås lett med båt, dessuten er det helikopterforbindelse til Narsaq, som ligger ved munningen av Tunuliarfik, ca. 40 km unna. I Qassiarsuk finnes det elverk, butikk, barnehage og helsestasjon.
## Se også
* Kujataa, verdensarvområde fra 2017
Vintersolverv (andre betydninger)

**[[Vintersolverv]] (andre betydninger)**

*Et skuespill skrevet av Maxwell Anderson:
*Et norsk fjernsynsteater fra 1965: *[[Vintersolhverv (TV)]]*
The Pacific

***The Pacific*** er en amerikansk miniserie fra 2010, produsert av Home Box Office. Serien utspiller seg under andre verdenskrig og fokuserer spesielt på 1. marinedivisjon i United States Marine Corps under Stillehavskrigen. Steven Spielberg og Tom Hanks er blant produsentene. 

Serien ble innspilt i Australia i områdene i Queensland, Victoria og omkring Melbourne, og handlingen i serien omhandler slaget om Guadalcanal, slaget om Peleliu, slaget om Iwo Jima og slaget om Okinawa.

Serien har et spesielt fokus på John Basilone i flere episoder. Han er autentisk og kjent USMC-soldat som ble drept første dag av invasjonen på Iwo Jima. Han mottok flere høye utmerkelser, blant andre Medal of Honour, Navy Cross og Purple Heart.

## Episodeliste
Sendedato i USA i parentes.
# ***Guadalcanal/Leckie*** (14. mars 2010)
# ***Basilone*** (21. mars 2010)
# ***Melbourne*** (28. mars 2010)
# ***Gloucester/Pavuvu/Banika*** (4. april 2010)
# ***Peleliu Landing*** (11. april 2010)
# ***Peleliu Airfield*** (18. april 2010)
# ***Peleliu Hills*** (25. april 2010)
# ***Iwo Jima*** (2. mai 2010)
# ***Okinawa*** (9. mai 2010)
# ***Home*** (2. mai 2010)

## Referanser


## Eksterne lenker
*
Vasilij Kuznetsov

**Vasilij Vasiljevitsj Kuznetsov** (russisk: Василий Васильевич Кузнецов, født  i Sofilovka i Kostroma oblast i Russland; død 5. juni 1990 i Moskva) var en russisk politiker som fungerte som formann for Sovjets Presidium fra 10. november 1982 til 16. juni 1983, for andre gang i 1984, og for tredje gang i 1985.

Kuznetsov ble medlem av Sovjetunionens kommunistiske parti i mai 1927. Han tok en pause i sine ingeniør-studier da han oppholdt seg i USA fra 1931 til 1933.  

Fra og med 1940 hadde Kuznetsov mange posisjoner i regjeringen og kommunistpartiet. I 1955 ble han utnevnt til første viseutenriksminister. Fra 1977 til 1986 var han første viseformann for Sovjets Presidium. Etter at Leonid Bresjnev, Jurij Andropov og Konstantin Tsjernenko døde, ble han fungerende formann av Sovjets Presidium, og var Sovjetunionens fungerende statsoverhode.

Han trakk seg tilbake fra politikken i 1986.

## Referanser


## Eksterne lenker
* Archontology: Vasily Vasilyevich Kuznetsov
Jeremy Sumpter

**Jeremy Robert Myron Sumpter** (født 5. februar 1989) er en amerikansk skuespiller. Han er mest kjent fra filmatiseringen av J.M. Barries roman *[[Peter Pan]]*, som ble spilt inn i 2003. Jeremy Sumpter også spilt i filmene *Frailty* og *Local Boys*. Han spiller også i *Clubhouse* og "Friday Night Lights" Han fikk også en rolle i katastrofe-filmen Into the Storm fra 2014.

## Eksterne lenker
* 
*
Marokkansk glasslange

**Marokkansk glasslange** er en stålorm som lever i Marokko og det nordvestlige Algerie.

Den trives på fuktige steder og finnes opp til 2200 meter over havet i Atlasfjellene. Arten er avhengig av løs jord ettersom den er delvis gravende. Den lever som regel i skog av atlasseder eller eik.

Denne arten er den eneste stålormen på det afrikanske kontinentet. Den ble tidligere regnet til glasslangene (*Ophisaurus*).

## Referanser


## Eksterne lenker
*
Juho Saaristo

**Juho Julius Saaristo** (1891–1969) var en finsk spydkaster.

I OL 1912 i Stockholm vant han gull i spydkast med begge hender, der lengdene til det beste kastet med henholdsvis venstre og høyre hånd ble lagt sammen. I tillegg tok han sølv i vanlig spydkast. 

Han deltok også i OL 1920 i Antwerpen, der han ble nummer fire.

## OL-medaljer
* 1912  Stockholm -  **Gull** i friidrett, spydkast (tohånds)  Finland
* 1912  Stockholm -  Sølv i  i friidrett, spydkast  Finland

## Referanser


## Eksterne lenker
*
Armas Taipale

**Armas Rudolf Taipale** (født 27. juli 1890 i Helsingfors, død 9. november 1976 i Åbo) var en finsk diskoskaster som deltok i de olympiske leker 1912 i Stockholm, 1920 i Antwerpen og 1924 i Paris. 

Hans fremste meritt var gullmedaljen i henholdsvis ett- og tohånds diskoskast under OL 1912 i Stockholm. Han kom på tiendeplass i kulestøt under Sommer-OL 1920 i Antwerpen og fire år senere under Sommer-OL 1924 i Paris kom han på trettendeplass i diskos.

## OL-medaljer
*  1912  Stockholm - **Gull** i friidrett, diskos  Finland
*  1912  Stockholm -  **Gull** i friidrett, tohånds diskos  Finland
*  1920  Antwerpen - Sølv i friidrett, diskos  Finland

## Referanser


## Eksterne lenker
*
Steve Ditko

**Stephen J. «Steve» Ditko** (født 2. november 1927 i Johnstown i Pennsylvania, død rundt 29. juni 2018) var en amerikansk tegneserietegner og -forfatter. Han er best kjent for superheltseriene *[[Spider-Man]]* og *[[Doctor Strange]]*, som han skapte sammen med Stan Lee for Marvel Comics på 1960-tallet. 

I 1966 sluttet Ditko å jobbe for Marvel etter diverse uoverensstemmelser med Stan Lee. Han ønsket mer kreativ frihet, og fant dette hos forlaget Charlton. Der oppdaterte han den gamle superhelten Blue Beetle, og skapte nye serier som *[[Captain Atom]]* og *[[The Question]]*. I *The Question* og spesielt *Mr. A*, som han tegnet for Wally Woods selvpubliserte hefte «Witzend», lot Ditko sin inspirasjon fra Ayn Rands filosofi skinne gjennom. 

Ditko har skapt en rekke andre serier, som *Shade, the Changing Man*, *The Creeper*, *Static*, *Avenging World*, *Missing Man* og *The Mocker*.

Ditko nektet siden 1960-tallet å la seg intervjue eller fotografere.

## Referanser


## Eksterne lenker
*
Nikolaj Podgornyj

**Nikolaj Viktorovitsj Podgornyj** (russisk: Николай Викторович Подгорный, ukrainsk Микола Вікторович Підгорний - *Mykola Viktorovytsj Pidhornyj*, født  i Karlovka i guvernementet Poltava - nåværende Poltava oblast i Ukraina - i Tsarrussland, død 12. januar 1983 i Moskva) var en sovjetisk politiker av ukrainsk opprinnelse. Han var formann av det øverste sovjets presidium fra 1965 til 1977.

Podgornyj var utdannet ingeniør ved Det teknologiske institutt for næringsindustri i Kyiv. Han var visekommissær for Ukrainas matindustri før han ble medlem av Sovjetunionens kommunistiske parti i 1950. I 1956 ble han medlem av kommunistpartiets sentralkomite, og i 1960 ble han medlem av presidiet i kommunistpartiet (politbyrået). 

I 1965 ble han formann av det øverste sovjets presidium. I 1977 ble han fjernet fra politbyrået etter en maktkamp med Leonid Bresjnev.

## Referanser
Jean Galfione

**Jean Galfione** (født 1971) er en fransk stavhopper.

Han ble olympisk mester i stavsprang under OL 1996 i Atlanta. Året før hadde han tatt bronse i verdensmesterskapet. Han har også to bronsemedaljer fra europamesterskap, i 1994 og 1998.

## Referanser


## Eksterne lenker
*
Deliberasjon

**Deliberasjon** er å veie og utforske alle sider (fakta og argumenter) i en sak opp mot hverandre i en grundig, åpen og kritisk drøfting av et tema. 

Målsettingen med deliberasjon er at den vil kunne bidra til at deltagerne i diskusjonen kommer nærmere de gode/riktige løsningene, ved at de subjektive oppfatningene settes på prøve og dermed utvikles. 

I en deliberativ prosess må man argumentere for sine synspunkter, man gransker fakta, og man lytter til motargumenter. For at deliberasjonsprosessen skal ha mening, må det i siste instans være slik at man innser feil eller riktighet ved egne oppfatninger, og er villig til å endre sine feilaktige oppfatninger.

Det finnes flere felt der det er vanlig å henvise til en deliberasjonsprosess, termen er blant annet vanlig innen politikk og jus.
Murgekko

**Murgekko** er en av de vanligste gekkoene i landene rundt Middelhavet. Den er kraftig bygd, og kan bli opptil 16 cm lang. En treffer helst på den etter mørkets frembrudd, men den kan også vise seg om dagen på slutten av vinteren. Den klatrer på steiner og klipper, og er vanlig ved bebyggelse, selv om det også kan finnes i mange forskjellige naturlige habitater.

Utbredelsen omfatter det vestlige og sentrale middelhavsområdet. Arten finnes fra Portugal og Marokko i vest, til Hellas inkludert Kreta og Egypt med vestlige Sinai i øst. På Den iberiske halvøy finnes den også langt fra kysten. Murgekkoen har spredd seg med menneskelig hjelp til Madeira, USA (California) og Uruguay.

## Eksterne lenker
* 
* IUCN Red List of Threatened Species – ''Tarentola mauritanica'' 
* club100.net – ''Tarentola mauritanica''
* D.J. Harris et al. (2009) Genetic affinities of ''Tarentola mauritanica'' (Reptilia: Gekkonidae) from Lampedusa and Conigli islet (SW Italy) *North-Western Journal of Zoology*, Vol.&nbsp;5, No.&nbsp;1, pp.197&ndash;205
* M.A. Carretero (2008) Preferred temperatures of ''Tarentola mauritanica'' in spring *Acta Herpetologica* 3(1):&nbsp;57&ndash;64
Var

**Var** eller **VAR** kan referere til:
* Var (departement), et departement sør i Frankrike
* Var (elv), elv i Frankrike.
* Vann-, avløp- og renovasjonsanlegg i Norge
* IATA-koden for Varna lufthavn i Bulgaria
* Videodommer (*video assistant referee*)
Narsarsuaq lufthavn

**Narsarsuaq Airport**  er en flyplass i Narsarsuaq på Grønland. 

## Selskaper og ruter

## Eksterne lenker
* Narssarssuaq lufthavn
William Pettersson

**Reinhold William Eugen Pettersson** (senere *Björneman*, født 6. oktober 1895 i Sandby på Öland, død 10. mai 1965) var en svensk friidrettsutøver som konkurrerte i lengdehopp og sprint.

Under OL 1920 i Antwerpen tok han gull i lengde. Han var dermed den første OL-mesteren i lengde som ikke kom fra USA. Neste gang dette skjedde, var i 1964, da waliseren Lynn Davies gikk til topps. 

I de samme lekene var Pettersson også med på det svenske laget som tok bronse på 4&nbsp;x&nbsp;100&nbsp;m stafett, sammen med Agne Holmström, Sven Malm og Nils Sandström. Han var innehaver av den svenske rekorden i lengde fra 1918 til 1927 og ble fire ganger svensk mester i lengde.

Han konkurrerte for klubbene Kalmar IS, IFK Malmö og IFK Norrköping.

## OL-medaljer
* 1920  Antwerpen -  **Gull** i friidrett, lengdehopp  Sverige
* 1920  Antwerpen -  Bronse i friidrett, 4 x 100 m stafett  Sverige

## Referanser


## Eksterne lenker
*
Havneløbet

**Havneløbet** er navnet på den armen av Øresund som løper gjennom København – mellom Sjælland og Amager. 

Havneløbet krysses av fire bruer:

*Knippelsbro (mellom Slotsholmen og Christianshavn)
*Langebro (mellom Vesterbro og Islands Brygge)
*Bryggebroen (sykkelbru mellom Vesterbro og Islands Brygge)
*Sjællandsbroen (mellom Sydhavnen og Amager Fælled)
Å (Senja)

**Å** er ei bygd og en grunnkrets i Senja kommune i Troms. Bygda ligger på Sør-Senja 7,5 kilometer vest for Stonglandseidet, ved veikrysset der fylkesvei 224 mot Rødsand svinger av fra fylkesvei 221, veien mellom Stonglandseidet og Skrolsvik.

Å har tidligere hatt egen barnehage, skole og dagligvarebutikker og er i dag, sammen med kirke, bank og eldresenter å finne på Stonglandseidet. Skrolsvik, som ligger 12,5&nbsp;km mot vest, har hurtigbåtforbindelse med Harstad. Å har postadresse 9392 Stonglandseidet.

## Å grunnkrets
Grunnkretsen Å omfatter, i tillegg til Å også bygdene Frovåghamn, Dragøy og Olaheimen. Å tilhører Delområde Stonglandet, og grenser i vest til Buvik, i nord til Rødsand, i øst til Eidet og over Eidepollen i sør til Stonglandet grunnkrets. Areal: 33,92&nbsp;km².

Innbyggertall: